MODIFICACIÓN DO ACORDO ADOPTADO EN RELACIÓN A APROBACIÓN DE CONCELLOS SELECCIONADOS COMO ENTIDADES COLABORADORAS DO PROGRAMA DE FOMENTO DA EMPREGABILIDADE NA PROVINCIA DE PONTEVEDRA “O TEU PRIMEIRO EMPREGO" NOS CONCELLOS 2020
ADMINISTRACIÓN LOCAL — Provincial — Deputación Provincial (Outros documentos, notificacións e informacións públicas, 11/02/2021)

A Xunta de Goberno desta Deputación Provincial na súa sesión ordinaria do día 29 de xaneiro de 2021, adoptou, entre outros, o seguinte acordo: Primeiro.- Por acordo nº 4.29006 da Xunta de Goberno da Deputación na súa sesión de data 12 de xuño de 2020, aprobáronse as bases do programa de fomento da empregabilidade na provincia de Pontevedra “O Teu Primeiro Emprego” nos Concellos 2020 (convocatoria publicada no BOPPO nº117 de 19 de xuño de 2020). Dito programa desenvólvese en dúas fases, a primeira de selección dos concellos que participarán como entidades colaboradoras e determinación das titulacións requiridas para a formalización dos contratos en prácticas e a segunda de selección das persoas beneficiarias destas contratacións en prácticas polos concellos que foron seleccionados como entidades colaboradoras, segundo as bases reguladoras aprobadas pola Deputación de Pontevedra. Segundo.- Por acordo nº 24.29277 adoptado na Xunta de Goberno da Deputación na súa sesión de data 28 de agosto de 2020, ( modificado por acordos nº 40.29643 e nº 29.29751 adoptados respectivamente nas sesións da Xunta de Goberno do 27/11/2020 e do 18/12/2020), aprobouse a relación de concellos seleccionados para participar como entidades colaboradoras no referido programa, no que se especificaba o número de contratos para cada concello, as titulacións solicitadas para a formalización dos contratos en prácticas, a duración, a data límite de inicio dos contratos, e a contía da subvención para cada contrato. Terceiro.- Tal e como se establece nas bases, os concellos, como entidades colaboradoras, serán os encargados de levar a cabo a selección mediante a presentación da correspondente oferta na oficina do Servizo Público de Emprego do domicilio da entidade beneficiaria. Se, ao tramitar a oferta, non se atopan persoas candidatas que cumpran os requisitos esixidos nesta convocatoria, a entidade colaboradora poderá acudir a unha convocatoria pública mediante anuncio, sen que sexa necesaria n este caso a inscrición das persoas que se van contratar como demandantes de emprego no Servizo Público de Emprego de Galicia. Cuarto.- Na relación de entidades colaboradoras figuran, entre outros, os concellos de Silleda e Valga aos que se lle asignan dous contratos para as titulacións Licenciatura/Grao en Ciencias Ambientais e Diplomatura/Grao en Traballo Social ao concello de Silleda e Ciclo Superior en Desenvolvemento de Produtos Electrónicos/ Mantemento Electrónico e Grao en Dereito/ Licenciatura en Dereito ao concello de Valga. Quinto.- Mediante escrito presentado polos referidos concellos unha vez realizados os procesos de selección comunican que; o concello de Silleda somentes levou a cabo a contratación derivada da titulación de Diplomatura/Grao en Traballo Social quedando vacante a contratación derivada da titulación de Licenciatura/Grao en Ciencias Ambientais e o concello de Valga somentes levou a cabo a contratación para a titulación derivada do Grao en Dereito/ Licenciatura en Dereito quedando vacante a contratación derivada da titulación de Ciclo Superior en Desenvolvemento de Produtos Electrónicos/ Mantemento Electrónico. Sexto.- A contía máxima da subvención que se concederá a cada persoa contratada en prácticas segundo a titulación requirida será de 1000 €/mes para licenciatura, grao ou diplomatura e de 950€/mes para ciclos superiores de formación profesional por un período de 6 meses, podendo prorrogarse por seis meses máis. Sétimo.- De acordo co anterior procede modificar o acordo nº 24.29277 ( modificado por acordos nº 40.29643 e nº 29.29751 adoptados respectivamente nas sesións da Xunta de Goberno do 27/11/2020 e do 18/12/2020), que aproba a relación de entidades colaboradoras no programa de fomento de empregabilidade na provincia de Pontevedra “O Teu Primeiro Emprego” nos concellos 2020, para os concellos de Silleda e Valga, no referente aos contratos en prácticas adxudicados que non se formalizaron por resultar vacantes nas titulación de Licenciatura/Grao en Ciencias Ambientais e Ciclo Superior en Desenvolvemento de Produtos Electrónicos/ Mantemento Electrónico requiridas para a súa formalización respectivamente, así como minorar a contía da subvención asignada aos referidos contratos.1º.- Acordo nº 2.28963 da Xunta de Goberno da súa sesión de data 5 de xuño de 2020 polo que se aproba o plan de fomento da empregabilidade na provincia de Pontevedra denominado “O Teu Primeiro Emprego” e que se estrutura nos programas de actuación seguintes: a) O teu primeiro emprego na Deputación Provincial de Pontevedra. b) O teu primeiro emprego nos concellos. c) O teu primeiro emprego nas empresas e corporacións sectoriais. d) O teu primeiro emprego en organizacións non go bernamentais da provincia de Pontevedra.2º.- Acordo nº 4.29006 da Xunta de Goberno da súa sesión de data 12 de xuño de 2020 polo que se aproban as bases do programa “ O Teu Primeiro Emprego” nos concellos 2020.3º.- Ordenanza xeral de subvencións da Deputación de Pontevedra 4º.- Lei 38/2003, de 17 de novembro, Xeral de Subvencións e demais lexislación concordante de aplicación. En base aos antecedentes e fundamentos xurídicos sinalados nos apartados anteriores, considerando a dilixencia de conformidade de intervención de data 20 de xaneiro de 2021 á tramitación do presente expediente, a Xunta de Goberno acorda por unanimidade: 1º.- Modificar o Acordo nº 24.29277 adoptado pola Xunta de Goberno na súa sesión de 28 de agosto de 2020 ( modificado por acordos nº 40.29643 e nº 29.29751 adoptados respectivamente nas sesións da Xunta de Goberno do 27/11/2020 e do 18/12/2020), que aproba a relación de concellos seleccionados para participar como entidades colaboradoras no programa “O Teu Primeiro Emprego” nos concellos 2020, para os Concellos de Silleda e Valga, quedando tal el como se detalla no seguinte cadro: 2º.- Minorar a contía correspondente autorizada por acordo nº 24.29277, aos concellos de Silleda e Valga, polo período subvencionable, que se corresponde cos contratos en prácticas que quedaron vacantes, a través da liberación do crédito na aplicación orzamentaria 21/240.2410.489.00.2020, pola contía que se recolle no seguinte cadro: O que lle comunico a Vde. para o seu coñecemento e efectos, coa salvidade que establece o art.206 do RD 2568/86, de 28 de novembro. Asinado dixitalmente na data que figura á marxe. Contra este acordo que pon fin á vía administrativa poderá interpoñer recurso potestativo de reposición perante o mesmo órgano que o ditou, no prazo de un mes a partir do día seguinte ó desta notificación (artigos 112 e 124 da Lei 39/2015, de 1 de outubro, de Procedemento Administrativo Común das Administracións Públicas), ou ben, directamente recurso contencioso-administrativo perante o Xulgado do Contencioso-Administrativo de Pontevedra segundo o disposto no artigo 8 da Lei 29/1998, de 13 de xullo, Reguladora da Xurisdición Contencioso-Administrativa, e todo iso no prazo establecido no artigo 46 da citada Lei. Todo iso sen prexuízo de que poida utilizar calquera outro recurso que estime conveniente.